Aidan de Lindisfarne

**Aidan de Lindisfarne** -en gaélico *Áedán*- tamén coñecido como **Aidano** *o apóstolo de Northtumbria*, naceu probablemente en Connacht en data descoñecida e finou en Bamburgh o 31 de agosto do 651. O que se sabe é que era de orixe irlandesa e que foi moi coñecido pola súa relixiosidade ascética.
### Contexto Histórico 
Durante a dominación romana da illa de Gran Bretaña o cristianismo, paseniño, fórase introducindo pero non chegara á illa de Irlanda. Nos tempos do nacemento de Aidan, os anglosaxóns conquistaran e colonizaran gran parte da illa británica e voltárase a un paganismo centrado na mitoloxía nórdica. A finais do século VI, o papa Gregorio enviou unha misión de evanxelización, pero a súa tarefa aínda non estaba consolidada. Na abadía da illa de Iona, fundada por Columba, polo 616 atopou refuxio Osvald de Bernicia, un mozo de orixe nobre que estaba alí no exilio. Osvald foi bautizado e xurou que se un día fose rei volvería o cristianismo ao seu país, o que sucedeu cando no 634 retornou ao trono.

O rei Oswald preferiu os monxes de Iona, en lugar dos doutras dioceses do reino, por exemplo Canterbury.

### Misión evanxelizadora 
Aidan escolleu a illa de Lindisfarne, que estaba relativamente preto da residencia real, o castelo de Bamburgh, como sé para a súa diocese, que o eloxiaron pola súa enerxía na misión evanxelizadora e polos resultados obtidos.
Cando Oswald morreu en 642, Aidan continuou a recibir o apoio do rei Oswine de Deira e os dous fixéronse amigos. A súa misión evanxélica continuou ata o 651 e a hostilidade pagán rematou no país, pero, de seguido, o infortunio veu de fóra cando un exército de viquingos atacaron Bamburgh e intentaron destruílo todo.mediante o lume. Segundo a lenda, Aidan viu as lapas dende a súa cela da abadía de Lindisfarne, e axeonllouse rezando polos habitantes da cidade. De súpeto, o vento mudou de dirección e as chamas viraron contra os inimigos, que fuxiron convencidos de que a capital estaba protexida por forzas espirituais.

Pouco despois, o rei Oswine foi traizoado e asasinado, e doce días máis tarde Aidan tamén morreu, o día 31 de agosto, 651. Enfermara duntante unha das súas viaxes, e morreu deixéndose caer sobre unha das paredes da igrexa do castelo de Bamburgh, que fora visitar. O seu bispado durou dezasete anos. Baring-Gould resumiuno poeticamente: "*Foi a morte dun soldado da fe nos seus propios campos de batalla*".

### Veneración 
Os monxes levaron o corpo de Aidan a Lindisfarne, e foi enterrado baixo da abadía que fundara. No século X, monxes de Glastonbury recibiron algunhas reliquias.

Tamén foi reverenciado como un santo fóra de Northumbria, pois no antigo calendario de Wessex, houbo un día dedicado ao seu culto.

Hai múltiples igrexas coa súa advocación e en Durham, un edificio da universidade leva o seu nome: *St Aidan"s College*.

## Galería 

Ficheiro:St Aidan, Sheffield.jpg|Igrexa de St. Aidan (Sheffield)
Ficheiro:St Aidan, Toronto.jpg|Igrexa de St. Aidan (Toronto)
Ficheiro:St Aidan, Harehills, Leeds (6227502672).jpg|Cabeceira da igrexa de St. Aidan (Leeds)
Ficheiro:The Church of St Aidan, Carlisle (2695411944).jpg|Igrexa de St. Aidan (Carlisle)
Ficheiro:Statue of St.Aidan of Lindisfarne - geograph.org.uk - 1093060.jpg|Estatua de St. Aidan

## Notas 
## Véxase tamén 
### Bibliografía 
* Attwater, Donald;&nbsp;John, Catherine Rachel (1993).&nbsp;*The Penguin Dictionary of Saints*. Nova York: Penguin Books.  .
* Baring-Gould, Sabine&nbsp;(1914). ''*. Edinburgh: Grant.
* Butler, Alban (1956).&nbsp;*Lives of the Saints. Edited, revised, and supplemented by Herbert Thurston and Donald Attwater*. Palm Publishers.
* Chisholm, Hugh (1911). «Aidan». A:&nbsp;*Encyclopædia Britannica. Volum 1*. Cambridge University Press.
* Farmer, David Hugh (2011).&nbsp;*The Oxford dictionary of saints*. Oxford University Press.&nbsp;.
* Fryde, E B;&nbsp;Greenway, D E;&nbsp;Porter, S;&nbsp;Roy, I.&nbsp;(1996). *Handbook of British Chronology*. Cambridge University Press.&nbsp;.
* Hole, Christina (1966).&nbsp;*Saints in Folklore*. Londres: Bell and Sons.
* MacManus, Seumas&nbsp;(2005.) *The Story of the Irish Race*. Cosimo.
* Wallace, Martin (2009).&nbsp;*Celtic Resource Book*. Church House Publishing.

### Ligazóns externas 
* Entrada en enciclopediacatólica.com (en castelán)
*Biografía de San Aidan (*en inglés*)
*Biografía por Kate Tristram (*en inglés*)
* *[http://sourcebooks.fordham.edu/halsall/basis/bede-book3.asp ]* en Bede (673-735):&nbsp;Ecclesiastical History of the English Nation, Book III; na Fordham University (*en inglés'')